{{nr|{{t|14|80}}|{{t|''Le uoyage des Princes''|80}}|{{t||80}}}}
{{sc|Le Fortune’}}. De m’exposer librement si nostre arriuee en ce lieu, vous cause quelque desplaisance qui rende vostre façon (au moins à mon aduis) vn peu contrainte, ce nous seroit vn grief desplaisir que celà fut, n’ayans intention que d’apporter tout seruice où nous nous rencontrons. Ce qui me fait vous en requerir plus instamment, est que ie crains que nous troublions quelque partie : car comme ie puis iuger, il y a icy quelque beau hasard, ou bien vne coustume particuliere à ce lieu, & qui ne se practique pas autre part, mesmes és autres ports & haures où l’on oit vn grand bruit, on void vne populace meslee en confusion, vn amas de toutes sortes de gens grossiers & rudes, qui excitent vn murmure desagreable : & icy nous rencontrons des personnes d’honneur vne assemblee qui ne denote que modestie, vn peuple poly, & vn silence discontinué parcy, parla de petits bruits raisonnables & gracieusement releuez, le tout orné de diuerses & belles bandes de Dames qui representent toute apparence de vertu. {{sc|La Dame}} : Monsieur, puis que nostre commun bon-heur vous a poussez en ces terres, nous sommes asseurees que la iuste curiosité vous incite à voir & rechercher ce qui peut rendre parfaits ceux qui font profession de l’honneur, parquoy vous pouuez vous asseurer d’estre les bienvenus : Ce que nous sommes tristes n’est pas à vostre occasion, ou que nous craignions d’estre surprises, bien qu’il nous tourne à desplaisir que vous ayez remarqué à la premiere veuë que nostre visage fait preuue de quelque alteration interieure : Vous’estes en lieu, où si nous pouuons, vous receurez
<references/>
Le Voyage des princes fortunez - Beroalde, 1610.pdf/47